Jans Ladislavs Duseks
Jans Ladislavs Duseks (čehu: Jan Ladislav Dussek, dzimis kā Vāclavs Jans Dusīks (čehu: Václav Jan Dusík); 1760. gada 12. februārī, miris 1812. gada 20. martā) bija čehu pianists un komponists. Duseks bija viens no pirmajiem Eiropas pianistiem, kas plaši koncertēja visā Eiropā - no Londonas līdz Sanktpēterburgai un Milānai. Esot bijis pirmais pianists, kurš koncertos sēdēja profilā pret publiku. Komponējis ne tikai skaņdarbus klavierēm, bet arī arfai.